BUDŽETA GROZĪJUMA Nr. 8 PROJEKTS 2014. GADA VISPĀRĒJAIS BUDŽETS IEŅĒMUMU KOPSAVILKUMS PA IEDAĻĀM IZDEVUMU KOPSAVILKUMS PA IEDAĻĀM III iedaļa – Komisija /* COM/2014/0722 final */





BUDŽETA GROZĪJUMA Nr. 8 PROJEKTS 2014. GADA VISPĀRĒJAIS BUDŽETS IEŅĒMUMU KOPSAVILKUMS PA IEDAĻĀM IZDEVUMU KOPSAVILKUMS PA IEDAĻĀM III iedaļa – Komisija Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam[1], un jo īpaši tās 41. pantu, – Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam[2], un jo īpaši tās 13. pantu, – Eiropas Savienības 2014. finanšu gada vispārējo budžetu, kas pieņemts 2013. gada 20. novembrī[3], – budžeta grozījumu Nr. 1/2014[4], kas pieņemts 2014. gada 16. aprīlī, – budžeta grozījuma Nr. 2/2014 projektu[5], kas pieņemts 2014. gada 15. aprīlī, Eiropas Komisija ar šo iesniedz budžeta lēmējinstitūcijai 2014. gada budžeta grozījuma Nr. 8 projektu. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (http://eur-lex.europa.eu/budget/www/index-lv.htm). Izmaiņas šajā dokumentā angļu valodā informācijas nolūkos ir pievienotas kā budžeta pielikums. SATURS 1. Ievads. 3 2. Pārpalikums 2013. gadā.. 3 1. Ievads Komisija 2014. gada 15. aprīlī nosūtīja 2014. gada budžeta grozījuma Nr. 2 projektu (BGP), kas bija paredzēts, lai budžetā iekļautu pārpalikumu, kas radies pēc 2013. gada budžeta izpildes[6]. Padome 2014. gada 17. jūlijā pabeidza savu budžeta grozījuma projekta lasījumu, un Eiropas Parlaments 2014. gada 22. oktobrī balsoja par savu lasījumu. Tā kā Eiropas Parlaments budžeta grozījuma projektā pieņēma tādus grozījumus, kuriem Padome nevarēja piekrist, saskaņā ar Līguma par Eiropas Savienības darbību (LESD) 314. panta 4. punkta c) apakšpunktu tika sasaukta Samierināšanas komiteja. Samierināšanas komiteja strādāja divdesmit vienu dienu – no 2014. gada 28. oktobra līdz 17. novembrim. Tomēr neizdevās samierināt Eiropas Parlamenta un Padomes nostājas par nepieņemto 2014. gada budžeta grozījumu projektu (BGP Nr. 2–7) kopumu, kā arī par 2015. gada budžetu noteiktajā termiņā, galvenokārt sakarā ar viedokļu atšķirībām starp Eiropas Parlamentu un Padomi par atliktajām maksājumu vajadzībām 2014. gadam, kas atspoguļojas maksājumu apropriāciju palielinājumā, kas pieprasītas budžeta grozījuma projektā Nr. 3/2014. Lai gan nebija domstarpību par pārpalikuma aprēķināšanu un tā iekļaušanu atsevišķā budžeta grozījumā, kā izklāstīts Finanšu regulas 18. pantā, BGP Nr. 2 bija daļa no vispārējā kopuma, par kuru notiek sarunas Samierināšanas komitejā. Tāpēc Komisija saskaņā ar LESD 314. panta 8. punktu atkal iesniedz to pašu budžeta grozījumu (kā budžeta grozījuma Nr. 8/2014 projektu), kas budžeta lēmējinstitūcijai jāpieņem tā kopuma ietvaros, kurā iekļauti visi nepieņemtie 2014. gada budžeta grozījumi. 2. Pārpalikums 2013. gadā Šis budžeta grozījuma Nr. 8/2014 projekts (BGP) ir paredzēts, lai budžetā iekļautu pārpalikumu, kas radies pēc 2013. gada budžeta izpildes. 1. 2013. gada budžeta izpildes rezultātā ir radies pārpalikums EUR 1 005 406 925,37 apmērā (neieskaitot Eiropas Brīvās tirdzniecības asociācijas (EBTA) un Eiropas Ekonomikas zonas (EEZ) iemaksas), kas tātad tiek iekļauts 2014. gada budžeta ieņēmumos. Pārpalikuma reģistrēšanu var analizēt šādi. 2013. gads || EBTA – EEZ || Eiropas Savienība || Kopā Finanšu gada ieņēmumi || 293 208 636,00 || 149 210 450 357,56 || 149 503 658 993,56 Maksājumi par kārtējā gada apropriācijām || -293 010 664,09 || -147 273 877 214,59 || -147 566 887 878,68 Maksājumu apropriācijas, kas pārnestas uz N+1gadu || -4 220 213,94 || -1 325 132 086,83 || -1 329 352 300,77 To neizmantoto apropriāciju anulēšana, kas pārnestas no N-1 gada || 465 452,28 || 33 282 462,39 || 33 747 914,67 Starpība starp piešķirtajiem ieņēmumiem, kas pārnesti no N-1 gada uz N gadu, un piešķirtajiem ieņēmumiem, kas pārnesti no N gada uz N+1 gadu || || 402 838 997,98 || 402 838 997,98 Valūtas maiņas starpība par gadu || || -42 155 591,14 || -42 155 591,14 Budžeta izpildes rezultāts 2013. gadā || -3 556 789,75 || 1 005 406 925,37 || 1 001 850 135,62 2. Pārpalikuma iekļaušana budžetā attiecīgi samazinās dalībvalstu kopējās iemaksas ES budžetā. 3. Turpmākajā tabulā ir attēlots Eiropas Savienības budžeta rezultātu sadalījums 2013. gadā attiecībā uz budžeta izpildi (visu iestāžu ieņēmumi un izdevumi). (miljonos EUR) Izpildes sadalījums 2013. gadā Izpilde ieņēmumu daļā – starpsumma || 771 Izpilde ieņēmumu daļā (starpība starp iekasētajiem ieņēmumiem un plānotajiem ieņēmumiem), no kuriem: || — || 1. sadaļa (pašu resursi) || -226 — || 3. sadaļa (pārpalikumi, atlikumi un korekcijas) || -360 — || 7. sadaļa (procenti par novēlotiem maksājumiem un soda naudas) || 1 331 — || Citas sadaļas || 26 Izpilde izdevumu daļā – starpsumma || 276 Izpilde izdevumu daļā, no kuras: || — || 2013. gada budžetā piešķirto apropriāciju nepilnīga izpilde: Komisija || 107 — || no 2012. gada pārnesto apropriāciju nepilnīga izpilde: Komisija || 54 — || 2013. gadā neizmantotās rezerves || 1 — || 2013. gada budžetā piešķirto apropriāciju un no 2012. gada pārnesto apropriāciju nepilnīga izpilde: 5. izdevumu kategorija "Administrācija" (citas iestādes) || 114 Valūtas kursa starpības – starpsumma || -42 Izpildes rezultāts kopā 2013. gadā || 1 005 [1] OV L 298, 26.10.2012., 1. lpp. [2] OV L 347, 20.12.2013., 884. lpp. [3] OV L 51, 20.2.2014., 1. lpp. [4] OV L 204, 11.7.2014., 1. lpp. [5] COM(2014) 234, 15.4.2014. [6] COM(2014) 234, 15.4.2014.